text: Al casc antic de Vic hi ha una gran varietat de tresors arquitectònics i dintre d'un d'aquests antics edificis hi hem trobat una petita perla gastronòmica: el restaurant Cardona 7. En un ambient molt ben cuidat, tranquil i relaxat, hi vam tastar petites meravelles com el caneló de peu de porc o l'inoblidable arròs amb ceps. La possibilitat de demanar mitges racions és una bona idea que permet tastar més coses en un sol àpat. A destacar que aquest restaurant va renunciar a una estrella Michelin perquè tothom pogués accedir a una cuina d'alt nivell a un preu raonable. Aquest escrit és el meu homenatge personal a aquest gest i a aquesta cuina de la qual espero poder-ne seguir gaudint durant molts anys.